Павел Андрэевіч Апанасевіч – вядомы вучоны ў вобласці тэорыі ўзаемадзеяння святла з рэчывам, лазернай фізікі, нелінейнай оптыкі і спектраскапіі, доктар фізіка-матэматычных навук, прафесар, акадэмік Нацыянальнай акадэміі навук Беларусі, заслужаны дзеяч навукі Рэспублікі Беларусь, лаўрэат Дзяржаўных прэмій БССР і СССР, ганаровы дырэктар Інстытута фізікі імя Б.І. Сцяпанава Нацыянальнай акадэміі навук Беларусі. Павел Андрэевіч правёў нас па лабараторыях, дзе адбываюцца навуковыя даследаванні з лазернымі выпраменьваннямі, удасканальваюць медыцынскія прэпараты або атрымліваюць новыя. Мы наведалі эксперыментальную лабараторыю таксама нашага земляка, акадэміка Віктара Буракова.